A Binance USD (BUSD) egy 1:1 arányban amerikai dollárral fedezett Binance (a Paxossal karöltve) által kibocsátott stabilcoin, amelyet a New York-i Pénzügyi Szolgáltatások Minisztériuma (NYDFS) hagyott jóvá és szabályoz. A BUSD havi ellenőrzéséről készült jelentés a hivatalos oldalukon tekinthető meg. A BUSD 2019. szeptember 5-én jött létre, és a dollár stabilitását szeretné ötvözni a blokklánc technológiával. Egy digitális fiat valutáról van szó, amely ERC-20 tokenként lett kibocsátva, és a BEP-2 szabványt is támogatja.